MÉS DE 200 PERSONES ES DONEN CITA EN EL II ESMORZAR VALENCIÀ DE LES DONES ALAQUASERES
03/06/2024

# MÉS DE 200 PERSONES ES DONEN CITA EN EL II ESMORZAR VALENCIÀ DE LES DONES ALAQUASERES

*   03/06/2024
*   [Festes](/categoria/12/0/festes)
*   [Imprimir](#)
*   Compartir
*    https://www.alaquas.org/documento.asp?id\_do=22032

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F22032%2F0&title=Ajuntament%20d%27Alaqu%C3%A0s.%20Premsa.M%C3%89S%20DE%20200%20PERSONES%20ES%20DONEN%20CITA%20EN%20EL%20II%20ESMORZAR%20VALENCI%C3%80%20DE%20LES%20DONES%20ALAQUASERES)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/22032/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2024/2/22032/03062024whatsapp_image_2024-06-03_at_07_58_37_1_Form_4.jpg)](https://www.alaquas.org/ficheros/documentos/2024/2/22032/03062024whatsapp_image_2024-06-03_at_07_58_37_1_Form_10.jpg "<a href='https://www.alaquas.org/ficheros/documentos/2024/2/22032/03062024whatsapp_image_2024-06-03_at_07_58_37_1_Form_10.jpg' target=_blank><i class='fa fa-external-link' aria-hidden='true'></i>.MÉS DE 200 PERSONES ES DONEN CITA EN EL II ESMORZAR VALENCIÀ DE LES DONES ALAQUASERES</a>")

Sota el lema 'Unides som més fortes', Alaquàs va acollir el dissabte 1 de juny aquesta trobada que va comptar amb diverses activitats d'oci per a les persones assistents.

Alaquàs ha tornat a dir sí al dret de les dones a gaudir d'un oci en condicions d'igualtat i seguretat. Un gran esmorzar al qual van assistir més de 200 persones, oferit al carrer per la Vinoteca Larosa, va ser la manera d'escenificar aquest suport, al qual es van sumar més de 20 associacions, artistes locals, empresariat i altres. “Unides som més fortes” va ser la frase que es va repetir en els parlaments.

El II Esmorzar dels Dones Alaquaseres va ser una jornada de convivència, gastronomia, sororitat i cultura, organitzada per set dones: l'hostalera Rosa Cantos,Diana Muñoz, Isabel Cosme, Mónica Soriano, Eva Martínez, Susana Lázaro i Laura Sena, que representen algunes de les entitats promotores i col·laboradores (el Cullerot, Via Heraclia, Grup Larosa, Ahora, Dones Esmorzadores, A Pelo, falla Verge de l'Olivar, Cor de Vila, falla Vicent Andrés Estellés i Alaquàs Debat). L’activitat va comptar amb el suport de l'Ajuntament d'Alaquàs i més de trenta negocis locals.

L’Alcalde d’Alaquàs, Toni Saura, la Regidora d’Igualtat, Elena Álamo, la Regidora de Festes, Sandra Conde, la Regidora de Benestar Social, Elena Solís, la Regidora de Cultura, Marta Murciano i la Regidora de Parcs i Jardins, Yasmina Pérez així com nombroses líders locals de l'àmbit polític, empresarial, educatiu i associatiu local van estar presents. Van assistir també la delegada del Govern, Pilar Bernabé, l'escriptora Carmen Amoraga, la periodista Isabel Olmos,les diputades de Compromís Nathalie Torres i Verónica Ruiz, la presidenta de Dones de Picanya, Xelo Sánchez, la regidora torrentina María Jesús Herrada i l'exdiputada socialista Trini Castelló també van acudir a la cita.

L'esmorzar es va iniciar amb l'actuació de l'artista i compositora Alba Real, que va interpretar “Amants” del seu grup Bèrnia, inspirada en els versos de Vicent Andrés Estellés, i va estrenar un tema nou. Posteriorment, l'adolescent i artista revelació Daniela Sánchez va cantar diversos temes, així com la seua mare, Vanesa Besó. En les taules no van faltar el 'cacau del collaret', els 'entrepans' i el 'cremaet'. Per a acabar, es va realitzar un sorteig de més de 30 regals dels negocis, entre ells, 15 esmorzars de l'associació d'hostaleria Ahora Alaquàs.

Després de l'esmorzar, la comitiva va iniciar un recorregut pel barri Socusa, construït a partir dels anys 50 i on es van assentar fonamentalment persones arribades de diferents punts d'Espanya, que va estar guiat per les representants de Via Heraclia. En l'itinerari es va retre homenatge a les dones d'aquelles famílies i es van recordar les històries d'algunes d'elles, per ser dones avançades al seu temps, emprenedores i independents.

Com a convidades especials van assistir les representants de l'associació A Pelo, que dona suport i cobertura a dones afectades d'alopècia areata. El grup va passar el cap de setmana a Alaquàs dins del projecte solidari que ha promogut la comissió Verge de l'Olivar per a aquest exercici faller 2024-2025 i van participar en l’activitat.